b'\n_START_ARTICLE_\nGeorg Mohr (matematik)\n_START_SECTION_\n\xc5\xbdivljenje in delo\n_START_PARAGRAPH_\nMohrov prispevek k geometriji je Mohr-Mascheronijev izrek, ki pravi, da je vsako geometrijsko konstrukcijo, ki je mogo\xc4\x8da z ravnilom in \xc5\xa1estilom, mo\xc4\x8d izvesti tudi samo s \xc5\xa1estilom. Svoj dokaz je objavil leta 1672 v knjigi Euclides Danicus v Amsterdamu._NEWLINE_Knjigo so prezrli za 250 let. Dokaz so pripisovali Lorenzu Mascheroniju, ki je podal dokaz neodvisno stoletje kasneje leta 1797. \xc5\xa1ele leta 1928 je mladi \xc5\xa1tudent na\xc5\xa1el kopijo Mohrove knjige v Kopenhagnu in tako so lahko Mohru priznali dokaz. Knjigo so istega leta natisnili v faksimilu._NEWLINE_Mohr je objavil svojo knjigo tako v dan\xc5\xa1\xc4\x8dini kot v nizozem\xc5\xa1\xc4\x8dini. tedaj je bilo \xc5\xa1e v navadi da znanstvena dela pi\xc5\xa1ejo v latin\xc5\xa1\xc4\x8dini. Ker je bil Mohr dolgo \xc4\x8dasa na Nizozemskem je izbral narodna jezika, kar je uvedel Simon Stevin._NEWLINE_Mohr je bil prijatelj von Tschirnhausa in je pre\xc5\xbeivel svoje zadnje dni kot gost v njegovi hi\xc5\xa1i._NEWLINE_Po njem se imenuje dansko matemati\xc4\x8dno tekmovanje.'